
Parlamentul României

Camera Deputaţilor

	
	
	


  Comisia pentru apărare, ordine publică                       Comisia pentru transporturi         
                  şi siguranţă naţională                                                    şi infrastructură                                                         
               Nr.4c-12/936/4.09.2017                                                    Nr.4c-26/118/2017
                                                                                                   Bucureşti, 19.09.2017
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, raportul comun asupra proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind cooperarea în domeniul transporturilor militare, semnat la Bucureşti, la 21 aprilie 2016, transmis Comisiei  pentru apărare, ordine publică şi siguranţă naţională  și Comisiei pentru transporturi şi infrastructură  cu adresa nr. Plx.269/2017.

În raport de obiectul şi conţinutul său, proiectul de lege face parte din categoria legilor ordinare.


                      PREŞEDINTE,                                              PREŞEDINTE,                                          
              Dorel-Gheorghe Căprar                                     Lucian Nicolae Bode

R  A  P  O  R  T     C  O  M  U  N
asupra proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind cooperarea în domeniul transporturilor militare, semnat la Bucureşti, la 21 aprilie 2016
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru apărare, ordine publică şi siguranţă naţională şi Comisia pentru transporturi şi infrastructură au fost sesizate în fond, pentru dezbatere şi avizare cu  proiectul de Lege pentru ratificarea Acordului între Guvernul României şi Cabinetul de Miniştri al Ucrainei privind cooperarea în domeniul transporturilor militare, semnat la Bucureşti, la 21 aprilie 2016, transmis cu adresa nr. PL.x 269/2017 din 1 septembrie 2017 şi înregistrat la comisii sub nr.4c-12/936/4.09.2017, respectiv nr.4c-26/118/2017.

Potrivit  prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.

Consiliul Legislativ, prin adresa nr.647/8.08.2017 a avizat favorabil proiectul de lege, cu unele observaţii şi propuneri.
Consiliul Suprem de Apărare a Ţării a avizat favorabil proiectul de lege, conform avizului nr.78 din 26.07.2017.

Comisia pentru politică externă, în ședința din data de 13 septembrie 2017, a avizat favorabil proiectul de lege, aviz cu numărul 4c-12/43.
Comisia pentru industrii şi servicii, în şedinţa din 13 septembrie 2017, a avizat favorabil proiectul de lege, aviz cu numărul 4c-3/384/2017.
Proiectul de lege are ca obiect de reglementare stabilirea cadrului, termenilor și condițiilor, a procedurii generale și a aranjamentelor pentru transportul militar prin teritoriile statelor celor două Părți pe căi rutiere, ferate, aeriene, fluviale și/sau căi de comunicație maritimă și definește punctele de trecere a frontierei de stat și condițiile de trecere a frontierei de stat, astfel: din Ucraina în România sau în tranzit pe teritoriul Românei, din România în Ucraina sau în tranzit pe teritoriul Ucrainei, ca o modalitate de sprijinire a operațiunilor internaționale, de menținere/restabilire a păcii a exercițiilor militare comune și a altor activități de cooperare militară internațională în cadrul acordurilor internaționale la care România și Ucraina sunt părți.

În conformitate cu prevederile art.63 din Regulamentul Camerei Deputaţilor, republicat, comisiile au dezbătut proiectul de Lege şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat proiectul de Lege după cum urmează: Comisia pentru apărare, ordine publică şi siguranţă naţională în şedinţa din 14 septembrie 2017, iar membrii Comisiei pentru transporturi şi infrastructură în şedinţa din 19 septembrie 2017.

La lucrările Comisiei pentru apărare, ordine publică şi siguranţă naţională, deputaţii au fost prezenți la şedinţă conform listei de prezenţă, iar la lucrările Comisiei pentru transporturi şi infrastructură au fost prezenţi 17 deputaţi, din totalul de 19 membri ai comisiei.
În urma finalizării dezbaterilor, membrii celor două comisii au hotărât, cu unanimitate de voturi, adoptarea proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind cooperarea în domeniul transporturilor militare, semnat la Bucureşti, la 21 aprilie 2016.

În raport de obiectul şi conţinutul său, proiectul de lege face parte din categoria legilor ordinare.
                     PREŞEDINTE,                                      PREŞEDINTE,                                          

            Dorel-Gheorghe Căprar                             Lucian Nicolae Bode                                        

                     SECRETAR,                                            SECRETAR,

                    Dumitru Lupescu                                       Marius Bodea
                                                                                                                           Consilier parlamentar, Luminița Oprea 
                                                                                                                                   Consilier parlamentar, Iulia Ioana Mircea
                                                                                                                                    Expert parlamentar, Ruxandra Chiriac                                                                   

